તમે મુક્દરના ભલે ગમે તેટલા મોટા સિકંદર હો, પણ તમે અને તમારા ઓળખીતા બધા જ લોકો એક દિવસ મૃત્યુ પામવાના જ છે.

કેટલાક મનોવૈજ્ઞાનિકોના મતાનુસાર, આ હકીકત મોટે ભાગે લોકોનાં અંત:કરણને હચમચાવી મૂકતી હોય છે. આ સત્યને સાથે લઈને જ માણસ આગળ વધતો હોય છે. 

આપણું દરરોજનું જીવન જેમ કે પૂજા-પાઠ કરવા, ફળો-શાકભાજી અને બીજી આરોગ્યપ્રદ વસ્તુઓ ખાવી, કસરત કરવી, પુસ્તકો વાંચવા અને લખવા, નવી કંપની બનાવવી અને કુટુંબને વિસ્તારવું આ બધું મૃત્યુની વાસ્તવિકતાથી દૂર ભાગવાનો જ પ્રયાસ છે.

તમે આ વાંચ્યું કે નહીં?

જે લોકો તંદુરસ્ત હોય છે, એમના અચેતન મનમાં મોતનો ખ્યાલ તો હોય છે, પણ તેમનાં મન પર તે હાવી થયેલો હોતો નથી.

અમેરિકાની પેન્સિલ્વેનિયા યુનિવર્સિટીના ડૉ. ક્રિસ ફ્યૂડટનરનું કહેવું છે, "આપણે રોજિંદા જીવનમાં એટલા ખોવાયેલા રહેતા હોઈએ છીએ કે મૃત્યુની વાસ્તવિકતાને વિસરી જઈએ છીએ."

"આપણી સામેના પડકારોને પહોંચી વળવામાં જ આપણી બધી ઊર્જા વપરાઈ જાય છે."

મૃત્યુના દિવસની ખબર પડી જાય તો?

આ અનિશ્ચિતતાનો અંત આવી જાય તો શું થાય? આપણા મૃત્યુના દિવસ, સમય અને રીતની આપણને ખબર પડી જાય તો  શું થાય? 

કદાચ આપણને વધુ સારું કામ કરવાની અને આપણા જીવનને નવા આયામ પૂરા પાડવાની પ્રેરણા મળી શકે.

પહેલા તો આપણે મૃત્યુના મનોવિજ્ઞાનને સમજવું પડશે.

મૃત્યુની અનુભૂતિનો લોકોના વર્તન પર કેવો પ્રભાવ પડે છે અને તેની ચિંતા આપણા વ્યક્તિત્વ પર કેવી અસર કરે છે એ વિશે 1980ના દાયકામાં દુનિયાનાં ઘણા દેશોમાં સંશોધન કરવામાં આવ્યું હતું.  

ન્યૂયોર્કની સ્કિડમોર કૉલેજનાં મનોવિજ્ઞાનનાં પ્રોફેસર શેલ્ડન સોલોમને કહ્યું હતું, "આપણે બાકીના જીવોની જેમ જ શ્વાસ લેતા, ભોજન લેતા, મળત્યાગ કરતા અને પોતાના વિશે જાણનારા માંસનાં લોચા જ છીએ, જે ગમે ત્યારે ખતમ થઈ શકે છે."

શેલ્ડન સોલોમનનાં જણાવ્યાં મુજબ, માણસનું જીવન ટેરર મેનેજમેન્ટ થિયરીને આધારે ચાલે છે. 

માણસ તેની આસપાસના વાતાવરણ, વિચાર અને સંસ્કૃતિથી પ્રભાવિત થઈને મોતના ડરનો સામનો કરે છે. તેનું અસ્તિત્વ વિશ્વ માટે મહત્ત્વનું હોવાની અનુભૂતિ ખુદને કરાવે છે. 

માણસ પોતાની જાતને સમજાવે છે કે તેના જીવનનું પણ મહત્વ છે. અન્યથા મૃત્યુની અનુભૂતિ માણસને જીવતે જીવ જ મારી નાખે.

આપણા વિચારો મૃત્યુની સચ્ચાઈ પર કેવો પ્રભાવ પાડે છે એ વિશે લગભગ એક હજાર પ્રયોગો થયા છે. 

તેનાં પરિણામ જણાવે છે કે આપણને મૃત્યુની સચ્ચાઈની અનુભૂતિ થાય છે અને આપણે ગભરાઈને એ પ્રાથમિક... \n\nમને ઉપરના લેખ માટે સારું શીર્ષક આપો.
તમે ક્યારે અને કેમ મૃત્યુ પામશો તેની ખબર તમને પડી જાય તો..